
Comisia pentru buget, finanţe şi bănci

Bucureşti 19.02.2002

Nr.22/64

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.29/2002 privind instituirea unor măsuri pentru diminuarea datoriei publice, cu care comisia noastră a fost sesizată în fond cu adresa Biroului Permanent nr.44 din 5 februarie 2002.

PREŞEDINTE,

Prof.dr. Florin Georgescu

Comisia pentru buget, finanţe şi bănci

Bucureşti 19.02.2002

Nr.22/64

RAPORT

asupra proiectului de Lege pentru aprobarea Ordonanţei Guvernului nr.29/2002 privind instituirea unor măsuri pentru diminuarea datoriei publice

In urma examinării proiectului de Lege pentru aprobarea Ordonanţei Guvernului nr.29/2002 privind instituirea unor măsuri pentru diminuarea datoriei publice, în şedinţa din 19 februarie 2002, comisia a hotărât, în unanimitate, ca proiectul de lege să fie supus spre dezbatere şi adoptare Plenului Camerei cu amendamentele prezentate în anexă.

Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Dr. Daniel Ionescu

ANEXA

AMENDAMENTE 

asupra proiectului de Lege pentru aprobarea Ordonanţei Guvernului nr.29/2002

 privind instituirea  unor măsuri pentru diminuarea datoriei publice

Nr.

crt.
Articol iniţial
Amendament admis adoptat de Comisie
Motivarea admiterii

1.
Titlul

LEGE

pentru aprobarea Ordonanţei Guvernului nr.29/2002 privind instituirea unor măsuri pentru diminuarea datoriei publice
Titlul legii va avea următorul conţinut:

LEGE

Pentru aprobarea Ordonanţei Guvernului nr.29/2002 privind instituirea unor măsuri pentru recuperarea creanţelor statului şi diminuarea datoriei publice

Autor: - dl. deputat Florin Georgescu – PSD
Pentru definirea mai exactă a scopului urmărit de actul normativ.

2.
Articol unic – Se aprobă Ordonanţa Guvernului nr.29 din 30 ianuarie 2002 privind instituirea unor măsuri pentru diminuarea datoriei publice, adoptată în temeiul art.1, pct.II, poz.7 din Legea nr.751/2001 privind abilitarea Guvernului de a emite ordonanţe şi publicată în Monitorul Oficial, Partea I, nr.86 din 1 februarie 2002.
Articolul unic va avea următorul text:

“Articol unic – Se aprobă Ordonanţa Guvernului nr.29 din 30 ianuarie 2002 privind instituirea unor măsuri pentru recuperarea creanţelor statului şi diminuarea datoriei publice, adoptată în temeiul art.1 pct.II.7 din Legea nr.751/2001 privind abilitarea Guvernului de a emite ordonanţe, publicată în Monitorul Oficial, Partea I, nr.86 din 1 februarie 2002, cu următoarele modificări şi completări.”

Autor: - dl. deputat Florin Georgescu – PSD
Pentru respectarea normelor de tehnică legislativă.

3.
Art.2. alin.(3)

“Valorificarea creanţelor preluate se face prin metodele reglementate de Ordonanţa de urgenţă a Guvernului nr.51/1998, cu modificările şi completările ulterioare, AVAB păstrând rangul de prioritate prevăzut de art.43 alin.3 din Legea nr.81/1999 privind datoria publică.”
Alineatul (3) al articolului 2 va avea următorul conţinut:

“Valorificarea creanţelor preluate se face prin metodele reglementate de Ordonanţa de urgenţă a Guvernului nr.51/1998, cu modificările şi completările ulterioare, urmând a se asigura, conform unei fundamentări prealabile elaborate de AVAB, un grad cât mai înalt de recuperare a creanţelor statului preluate de la Ministerul Finanţelor Publice.”

Autor: - dl. deputat Florin Georgescu – PSD
În vederea creşterii eficacităţii de recuperare a creanţelor.

4.
Art.4 alin.2 nou
La articolul 4 se va adăuga un nou alineat, 2, cu următorul cuprins:

“Metodele utilizate pentru recuperarea creanţelor aferente obiectivelor pentru care nu s-a realizat rambursarea integrală  se vor folosi astfel încât creditorii externi să nu declare exigibilitatea anticipată a obligaţiilor contractuale rămase de achitat.”

Autor: - dl. deputat Florin Georgescu – PSD
În vederea eliminării     arbitrariului în alegerea metodelor de recuperare.

5.
Art.7.

“Sumele recuperate de către AVAB, în urma valorificării creanţelor preluate potrivit prezentei ordonanţe, rămase după deducerea cheltuielilor aferente, constituie venituri şi se virează la fondul de risc pentru garanţiile de stat pentru împrumuturile externe, în vederea reîntregirii acestuia.”
Articolul 7 va avea următorul conţinut:

“Sumele recuperate de către AVAB în urma valorificării creanţelor preluate potrivit prezentei ordonanţe, rămase după deducerea cheltuielilor aferente, constituie venituri şi se virează la fondul de risc pentru garanţiile de stat pentru împrumuturile externe, în vederea reîntregirii acestuia, în termen de 5 zile de la încasarea sumelor respective.”

Autor: - dl. deputat Aurel Gubandru – PSD
Pentru accelerarea virării sumelor recuperate la fondul de risc.



În cursul dezbaterilor, următorul amendament a fost respins de comisie:

Nr.

crt.
Articol iniţial
Amendament respins de Comisie
Motivarea respingerii

1.
Art.2. alin.(4)

“Sumele blocate prin poprirea conturilor bancare, ca metodă de valorificare a creanţelor preluate la datoria publică, vor fi virate în contul AVAB, în termen de 2 zile de la primirea cererii acesteia.”
Alineatul (4) al articolului 2 va avea următorul cuprins:

“Sumele blocate prin poprirea conturilor bancare, în scopul valorificării creanţelor preluate la datoria publică, vor fi virate în contul AVAB, în termen de 2 zile de la primirea cererii acesteia.”
Poprirea conturilor bancare reprezintă metoda de valorificare a creanţelor preluate la datoria publică şi nicidecum scopul.

PREŞEDINTE,

Prof.dr.Florin Georgescu
SECRETAR,

Dr. Daniel Ionescu

Experţi  parlamentari:

Bărdiţă Mariana

Măţan Ofelia

